Настасся РАМАНОЎСКАЯ (БДТУ, 4 курс, факультэт хімічнай тэхналогіі і тэхнікі) удзельнічае ў “Навуцы на пальцах” ужо трэці раз: “Гэта дазваляе напрацаваць вопыт выступленняў на канферэнцыях, зараз шмат дзе даводзіцца выступаць, багата канферэнцый праводзіцца і ў нашым універсітэце, і ў БДУ. Бывае складана падабраць тэму, тым больш што тэрмін напісання работы часта – “учора”, ужо прывыкла... У асноўным, канферэнцыі аднабаковыя: або тэхнічныя, або гуманітарныя, найчасцей на нейкую вузкую тэму, таму сёння асабліва цікава паслухаць тых, хто працуе не ў маёй галіне. Вось калегу знайшла, таксама гальванатэхнік, прыемна пазнаёміцца і пагутарыць”.